62023TO1119(02)_INF
Определение на заместник-председателя на Общия съд от 13 юни 2024 г. — Lagardère/Комисия
(Дело T‑1119/23 R-RENV)
„Обезпечително производство — Конкуренция — Концентрации — Искане за информация — Член 11, параграф 3 от Регламент (ЕО) № 139/2004 — Молба за постановяване на временни мерки — Fumus boni juris — Претегляне на интересите“
1.
Обезпечително производство — Спиране на изпълнението — Условия за допустимост — Правен интерес на жалбоподателя от исканото спиране — Искане за спиране на изпълнението на искане за предоставяне на информация — Частично удовлетворено искане — Липса на основание за произнасяне по отношение на вече предоставената информация
(член 278 ДФЕС)
(вж. т. 19 и 22)
2.
Обезпечително производство — Условия за допустимост — Молба — Изисквания за форма — Точно посочване на предмета на искането — Искане за изменение на предмета на делото в хода на производството — Недопустимост
(членове 278 и 279 ДФЕС; член 156, параграф 4 от Процедурния правилник на Общия съд)
(вж. т. 35)
3.
Обезпечително производство — Спиране на изпълнението — Временни мерки — Условия за постановяване — Fumus boni juris — Разглеждане prima facie на правните основания, изтъкнати в подкрепа на жалбата по главното производство — Жалба срещу искане за предоставяне на информация, отправено във връзка с контрола върху концентрация — Оплаквания от нарушение на принципа на правна сигурност и невъзможност за предприятието жалбоподател да изпълни искането за предоставяне на информация, без да се изложи на риск от наказателна отговорност — Оплаквания, които на пръв поглед не са неоснователни
(членове 278 и 279 ДФЕС; член 11, параграф 3 от Регламент № 139/2004 на Съвета; член 156, параграф 4 от Процедурния правилник на Общия съд)
(вж. т. 42, 43 и 48—60)
4.
Обезпечително производство — Спиране на изпълнението — Условия за постановяване — Претегляне на всички разглеждани интереси — Спиране на изпълнението на искане за предоставяне на информация, отправено във връзка с концентрация — Искане, което може да доведе до привличане на съответното предприятие към наказателна отговорност и до налагане на наказателни санкции спрямо него — Превес на интереса на съответното предприятие да не претърпи тежка и непоправима вреда, над обществения интерес от запазване на ефективността на правилата за конкуренция на Съюза — Задължение на съответното предприятие да гарантира съхраняването на документите, до които се отнася искането за предоставяне на информация
(член 278 ДФЕС; член 11, параграф 3 от Регламент № 139/2004 на Съвета)
(вж. т. 61—72)
Диспозитив
1)
Няма основание за произнасяне по молбата за допускане на обезпечение в частта, в която се отнася до документите, предоставени на Европейската комисия на 30 януари 2024 г.
2)
Спира изпълнението на Решение C(2023) 6429 final на Комисията от 19 септември 2023 година относно производство по член 11, параграф 3 от Регламент (ЕО) № 139/2004 на Съвета (дело M.11184 — Vivendi/Lagardère), изменено с Решение C(2023) 7464 final на Комисията от 27 октомври 2023 г., в частта, в която се отнася до документи, които не са били предоставени на Комисията на 30 януари 2024 г.
3)
Разпорежда на Lagardère SA да изиска от лицата, до които се отнася Решение C(2023) 6429 final, изменено с Решение C(2023) 7464 final, да вземат всички полезни мерки, за да гарантират съхраняването на посочените в приложението на това решение документи, които още не са предоставени на Комисията, в осигуряващ целостта и неизменяемостта им формат.
4)
Отхвърля молбата за допускане на обезпечение в останалата ѝ част.
5)
Не се произнася по съдебните разноски.